ધરતીકંપ આવે ત્યારે બચાવ-રાહત કામગીરી કઇ રીતે કરવી અને એ માટે તંત્ર છે કે કેમ એ ચકાસવા સરકારે હજુ હમણા જ મોકડ્રીલ કરાવી હતી. એ કાલ્પનિક ભૂકંપની થોડા જ દિવસ બાદ આજે કચ્છમાં ભૂકંપનો આંચકો નોંધાયો હતો. રિકટર સ્કેલ પર તેની તીવ્રતા ૩.૪ મેગ્નીટયુડ નોંધાઇ છે. સવારે ૧૧.ર૭ મિનિટે ૩.૪ ના આ ધરતીકંપથી ભય ફેલાઇ ગયો હતો. કચ્છના કેટલાક વિસ્તારમાં તેની ઓછી વધતી અસર અનુભવાઇ હતી. ભચાઉથી ૯ કિ.મી.ના અંતરે તેનું કેન્દ્રબિંદુ અને ઉંડાઇ રર.પ કિ.મી. જેટલી નોંધપાત્ર હતી. ભચાઉમાં તો ઇમારતોના બારી-દરવાજા ખળભળી ગયા હતા અને ઘણાં માણસો બહાર દોડી ગયા હતા. કચ્છમાં વિતેલા ૧૧ કલાકમાં જ આ સહિત નાના મધ્યમાં ૬ આંચકા નોંધાયા છે, જેમાંના ૩ નું કેન્દ્રબિંદુ ભચાઉ આસપાસ હતું.